আইসিসি-র সেরার তালিকায় জায়গা পেলেন না কোনও ভারতীয়। বুধবার প্রকাশিত তালিকায়, আইসিসি ক্রিকেটার অফ দি ইয়ার নির্বাচিত হয়েছেন অস্ট্রেলিয়ার স্টিভ স্মিথ। টেস্টেও সেরা তিনিই। স্মিথ হলেন চতুর্থ অস্ট্রেলীয় ক্রিকেটার যিনি এই পুরস্কার জিতলেন।
টেস্টেও সেরা হয়েছেন তিনিই। এই নিয়ে তিনি সপ্তম ক্রিকেটার যিনি একই বছরে দু’টি পুরস্কারই পেলেন।
একদিনের ক্রিকেটে সেরা হয়েছেন এ বি ডেভিলিয়ার্স। এই নিয়ে পরপর দু’বছর ডেভিলিয়ার্স এই পুরস্কার জিতলেন।
এমার্জিং ক্রিকেটার নির্বাচিত হয়েছেন জোস হ্যাজেলউড। সদ্য অবসরের ঘোষণা করা ব্রেন্ডন ম্যাকালাম পেয়েছেন ‘‘আইসিসি স্পিরিট অফ ক্রিকেট’’ পুরস্কার। সেরা আম্পায়ার হয়েছেন ইংল্যান্ডের রিচার্ড কেটলবরো। এই নিয়ে তিনি সেরা আম্পায়ারের পুরস্কার পরপর তিনবার পেলেন।